9 mabapi le ditekanyetso tse: GRAP 1 (i) fanang ka bopaki ba maemo a bileng teng matsatsing ao dipalo tseo di ananetsweng ka ona, a lekanngwa kapa a tsebahaditswe; mme (ii) a ka be a fumaneha ha dipehelo tsa ditjhelete tsa nako eo di ne di dumeletswe bakeng sa tshebediso ho tswa ho dintlha tse ding. Dikoloto ke tse lokelang ho leshwa ke setheo tse bakilweng ke diketsahalo tse bileng teng pele, tefo ya tsona e lebeletswe ho baka tahlehelo ya matlotlo a amang menyetla kapa bokgoni ba tshebeletso. Bolaodi bo kenyeletsa batho ba nang le boikarabelo ba ho etsa meralo, ho tsamaisa le ho laola mesebetsi ya setheo, ho kenyeletswa ba tshwanelwang ke taolo ya setheo ho ya ka molao, maemong ao ba lokelang ho phetha mesebetsi e jwalo. Ho omelwa ha thepa kapa diphoso tsa pehelo ke thepa haeba, ka bonngwe kapa ka bongata di ka tshwaetsa diqeto kapa ditekolo tsa basebedisi tse entsweng mabapi le dipehelo tsa ditjhelete. Phetolelo ya thepa e itshetlehile ho boleng le boholo ba ho omela kapa phoso ya pehelo jwalokaha e shejwa ho latela maemo a haufinyana. Boleng kapa boholo ba dintlha tsa ntho ka nngwe, kapa kopano ya bobedi, ekaba ntlha ya pontsho. Matlotlo a leng teng ke tswala ya resijuale ho diasete tsa setheo kamora ho hula dikoloto tsohle. Ditshebeletsano tseo eseng tsa phapanyetsano ke ditshebeletsano tseo eseng tsa phapanyetsano. Ho tshebeletsano eo eseng ya phapanyetsano, setheo se ka fumana letlotlo ho tswa ho setheo se seng ka ntle ho ho fana ka letho bakeng sa phapanyetsano, kapa se fa setheo se seng letlotlo ka ntle ho ho fumana letlotlo le lekanang le leo ka tsela ya phapanyetsano. Dinoutsu di na le dintlha hodima tse hlahisitsweng ho pehelo ya boemo ba ditjhelete, pehelo ya tshebetso ya ditjhelete, pehelo ya diphetoho tsa matlotlo a leng teng, pehelo ya ditjhelete le pehelo ya papiso ya bajete le dipalo tsa nnete. Dinoutsu di fana ka ditlhaloso kapa ho se lekanngwe ha dintho ka hara dipehelo le dintlha mabapi le dintho tse sa tshwaneleheng bakg sa kananelo ka hara dipehelo. Letsatsi la ho etsa pehelo le bolela letsatsi la ho qetela la ho etsa pehelo le amanang le dipehelo tsa ditjhelete. Tjhelete ke ho kena ha menyetla yohle ya moruo kapa bokgoni ba tshebeletso nakong ya ho etsa pehelo ha ditjhelete tseo tse kkeneng di baka keketseho ya matlotlo a leng teng, ka ntle ho keketseho e amanang le diabo tse tswang ho beng. Standards of GRAP a na le Maemo, Ditlhaloso le Ditaelo e boletsweng ke Accounting Standards Board. Dipehelo tse hlalositsweng ho Standards of GRAP di sebedisitswe ka hara Maemo a nang le moelelo o tshwanang jwaloka Maemo a mang. 9